Publication: Magyar Közlöny
Issue: MK-2005-159 (Year: 2005, Number: 159)
Era: 2004-2010
Section: A 6. Kiegészítõ kamattámogatás sorban a 12/2001. (I. 31.) Korm. rendelet 13. §-a alapján, az államtól
Paragraph Index: 736

4. Nyújtott hitel, kölcsön A nyújtott hitelek és kölcsönök közé tartozik minden hitel vagy hitel jellegû követelés. Ide kell sorolni a halasztott fizetésbõl és a pénzügyi lízingbõl, illetve a faktoring ügyletbõl eredõ követeléseket, továbbá külön kiemelve a valódi penziós ügyletbõl származó követeléseket is. Az instrumentumokat könyv szerinti nettó (értékvesztéssel korrigált) értéken kell jelenteni a statisztikai mérlegben. A hiteleket, kölcsönöket lejárat szerint nem, de típus szerint meg kell bontani ingatlanhoz (építéséhez, vásárlásához, cseréhez, felújításához, stb.), gépjármûhöz (motorkerékpár, személy-, kishaszon- és tehergépjármû lízing és hitel, gépjármû park finanszírozása, stb.) kapcsolódó hitelre, egyéb hitelekre (kölcsönök, faktoring) és valódi penziós ügyletbõl származó követelésekre. Valamennyi hitel, kölcsön típust minden szektorra vonatkozóan be kell mutatni, amelyeknek a jelentõ hitelt nyújtott. A jelentõ saját munkavállalói részére nyújtott hitelek állományát is a megfelelõ hiteltípusnál, a háztartások szektornál kell szerepeltetni.

Source: https://magyarkozlony.hu/hivatalos-lapok/cb9f8b3bbceb87e385fea2ec3118d50a9ad94232/dokumentumok/a9ca83ddf5f299e009a2595ef410ad3f2779ab2b/letoltes